9 Pa zuŵa la 8,+ Mozesi wangudana Aroni ndi ŵana ŵaki anthulumi ndipuso ŵara ŵa Ayisirayeli.2 Wangukambiya Aroni kuti: “Uto tholi* la sembi ya ubudi+ ndipuso mbereri yinthulumi ya sembi yakupiriza, zije nyama zambula kalema ndipu uzipereki kwaku Yehova.3 Kweni ukambiyi Ayisirayeli kuti, ‘Toni phongu wa sembi ya ubudi, kweniso muto tholi ndi mwana wa mbereri munthulumi kuti vije sembi yakupiriza. Tholi ndi mwana wa mbereri vije va chaka chimoza ndipu nyama yeyosi yije yambula kalema.4 Muto so ng’ombi yinthulumi ndi mbereri yinthulumi kuti vije sembi ya chimangu+ ndipu muvipereki pa masu paku Yehova ndipuso mupereki sembi ya mbewu+ yakudaku mafuta, pakuti Yehova wakuwonekiyeningi msanawale.’”+5 Mwaviyo, Ayisirayeli anguto vinthu vo Mozesi wanguŵalamula ndipu anguza navu panthazi pa chihema chakukumanaku. Pavuli paki Ayisirayeli wosi anguza* ndi kuma pa masu paku Yehova.6 Mozesi wanguŵakambiya kuti: “Venivi ndivu Yehova wakulamulani kuti muchiti, kuti unkhankhu waku Yehova ukuwonekiyeni.”+7 Pavuli paki, Mozesi wangukambiya Aroni kuti: “Luta paguŵa la sembi, ukapereki sembi yaku ya ubudi+ kweniso sembi yaku yakupiriza, ndipuso ukabenekere maubudi ngaku+ ndi maubudi nga ŵanthu a munyumba yaku. Ukapereki so sembi ya ŵanthu yaŵa+ ndi kubenekere maubudi ngawu,+ nge mo Yehova walamuliya.”8 Nyengu yeniyo, Aroni wanguza pafupi ndi guŵa la sembi ndipu wangubaya tholi kuti yije sembi yaki ya ubudi.+9 Pavuli paki, ŵana ŵaki anthulumi angupereka ndopa+ za tholi lo kwaku iyu, wangubizga chikumbu chaki mundopa zo ndi kuzipaka kumasengwi nga guŵa la sembi. Ndipu ndopa zinyaki zosi wanguzidira musina mwa guŵa la sembi.+10 Pa sembi ya ubudi wangutopu mafuta, sana zosi ziŵi ndi mafuta nga kuchiŵindi ndipu wanguviwotcha paguŵa la sembi kuti visunkhi josi, nge mo Yehova wangulamuliya Mozesi.+11 Nyama ndi chikopa wanguchiviwotche kubwalu kwa msasa.+12 Pavuli paki, Aroni wangubaya nyama ya sembi yakupiriza ndipu ŵana ŵaki angumupaska ndopa za nyama yo, iyu wanguziwaza mumphepeti mosi mwa guŵa la sembi.+13 Angumupaska viŵalu va nyama ya sembi yakupiriza limoza ndi mutu, ndipu wanguviwotcha ndi motu paguŵa la sembi kuti visunkhi josi.14 Kweniso wangusuka matumbu ndi viboda ndipu wanguviwotcha paguŵa la sembi, pachanya pa sembi yakupiriza kuti visunkhi josi.15 Pavuli paki, wangupereke ŵanthu sembi. Wanguto mbuzi kuti yije sembi ya ubudi ya ŵanthu, wanguyibaya ndipu wangupereka sembi ya ubudi, nge mo wanguchitiya ndi sembi ya ubudi yakwamba.16 Wanguza ndi sembi yakupiriza ndipu wanguyipereka mwakulondo ndondomeku ya nyengu zosi.+17 Pavuli paki, wangupereka sembi ya mbewu,+ wangutopu yakuzaza janja laki ndipu wanguyiwotcha paguŵa la sembi kuti yisunkhi josi, kusazgiyapu pa sembi yakupiriza ya mlenji.+18 Sonu Aroni wangubaya ng’ombi yinthulumi kweniso mbereri yinthulumi kuti zije nyama za sembi ya chimangu ya ŵanthu. Pavuli paki, ŵana ŵaki angumupaska ndopa za nyama zo, ndipu wanguziwaza kuzunguliya mumphepeti mosi mwa guŵa la sembi.+19 Kweni mafuta nga ng’ombi yinthulumi,+ muchiya wamafuta wa mbereri yinthulumi, mafuta ngakubwalu kwa viŵalu vamukati, sana zosi ndipuso mafuta nga kuchiŵindi,+20 ŵana anthulumi aku Aroni anguvito ndipu anguviŵika pachanya pa nganga za nyama. Pavuli paki, Aroni wanguwotcha vinthu va mafuta venivi ndi motu paguŵa la sembi kuti visunkhi josi.+21 Kweni Aroni wanguyendesa nganga za nyama ndipuso chiŵa chakumaryi uku ndi uku pa masu paku Yehova, kuti vije sembi yakuzungunya,* nge mo Mozesi wangulamuliya.+22 Pavuli paki, Aroni wangusoske manja ŵanthu, wanguŵatumbika+ ndipu wangutuwapu po waperekiyanga sembi ya ubudi, sembi yakupiriza ndipuso sembi za chimangu.23 Pakumaliya, Mozesi ndi Aroni angusere muchihema chakukumanaku ndipu ŵati atuwamu, angutumbika ŵanthu.+Sonu unkhankhu waku Yehova unguwoneke ku ŵanthu wosi,+24 ndipu motu ungutuwa kwaku Yehova+ ndi kwamba kotcha sembi yakupiriza kweniso vinthu va mafuta vo venga paguŵa la sembi. Ŵanthu wosi ŵati awona venivi, angwamba kudaniriza ndipu angujikama ndi kusindama mpaka visku vawu pasi.+
tum_Latn